RETTENS KENDELSE (Appelafdelingen)
14. december 2007
Sag T-311/07 P
Bart Nijs
mod
Revisionsretten for De Europæiske Fællesskaber
»Appel – personalesag – tjenestemænd – afgørelse, som kan appelleres – kendelse, hvorved visse passager i et indlæg slettes – appellen afvist«
Angående: Appel iværksat til prøvelse af kendelse afsagt den 16. maj 2007 af Retten for EU-personalesager (Anden Afdeling), Nijs mod
Revisionsretten (sag F-49/06, ikke trykt i Samling af Afgørelser), hvori der er nedlagt påstand om ophævelse af denne kendelse.
Udfald: Appellen afvises. Bart Nijs bærer sine egne omkostninger.
Sammendrag
Appel – formaliteten – afgørelser, som kan gøres til genstand for appel
(Statutten for Domstolen, bilag I, art. 9; Rettens procesreglement, art. 145)
Det er åbenbart, at en appel iværksat til prøvelse af en kendelse afsagt af Personaleretten om sletning af visse passager
i et indlæg må afvises i medfør af artikel 145 i Retten i Første Instans’ procesreglement. En sådan kendelse henhører ikke
under de typer afgørelser, der kan gøres til genstand for en appel som omhandlet i artikel 9 i bilag I til statutten for Domstolen.
(jf. præmis 6-10)